钦定古今图书集成/明伦汇编/氏族典/第136卷 > 《郑樵通志》 > 宾起
## 钦定古今图书集成/明伦汇编/氏族典/第136卷 > 《郑樵通志》 > 宾起

按《左传》昭公二十二年：王子朝、宾起有宠于景王，王
与宾孟说之，欲立之。刘献公之庶子伯蚠事单穆公，
恶宾孟之为人也，愿杀之。又恶王子朝之言以为乱，
愿去之。宾孟适郊，见雄鸡自断其尾，问之侍者，曰：“‘自
惮其牺也’。遽归告王，且曰：‘鸡其惮为人用乎？人异于
是，牺者实用人，人牺实难已，牺何害’？”王弗应。夏四月
戊辰，刘子挚卒，无子，单子立刘蚠。五月庚辰，见王，遂
攻宾起，杀之，盟群王子于单氏。〈注〉宾起子朝之傅。

===宾滑===按《姓氏急就篇》。“周有宾滑。”